//La Llàgrima de la Lluna\_\_: d’abril 2013\nSant Jordi: molt més que llibres!\nEl meu llibre!\nUn Superman Soviètic\nAra que s'acosta la Diada de Sant Jordi és el moment de buscar algun llibre especial per aquelles persones que estimem. I és que al final, els catalans, hem aconseguit mantenir una de les tradicions més boniques de la nostra història: regalar flors i llibres en senyal d'amor. És per això que us deixo unes quantes portades de llibres recomanables. Entre els quals, ja em permetreu la llicència, hi figura el meu. A més us convido a veure l'apartat Recomanacions de Nabímia, ja que hi trobareu tots els llibres i còmics que m'han fet vibrar i us recomano per tal de compartir-los amb qui creieu oportú. Estic segur que trobareu allò que busqueu. Ara bé, com ja sabeu alguns, aquí no hi trobareu les novetats del Sant Jordi sinó més aviat les recomanacions del que per aquesta Diada no podeu deixar de regalar. Alguns són llibres antics, alguns fins i tot descatalogats, però són autèntics tresors que de ben segur gaudireu o ajudareu algú en gaudeixi. Bona cacera, espero que trobeu el què busqueu!\nSaló del Còmic 2013: renovar el concepte o perdre tot el sentit\nDesprés de la celebració del Saló del Còmic d'enguany i un cop he vist tot el què s'ha publicat sobre aquest tema crec que és necessari aportar una visió diferent de l'esdeveniment. Així, la majoria parla de les novetats, del què hi ha trobat i de si ha estat un èxit o no de participació. És innegable que superades les 100.000 visites el Saló és un revulsiu per l'economia de la ciutat, sobretot, tenint en compte el moment de crisi que vivim.\nAra bé, el Saló del Còmic és un model sense cap risc ni aposta. Any rere any, els visitant fem que la xifra creixi i que la organització sigui alabada per tots els mitjans de comunicació. Una bona notícia tenint en compte que el moviment 'freak' és qui està salvant els mobles en aquests moments de crisi: còmics, videojocs, llibres, disfresses, modelisme, etc. Però l'organització malgrat deu cobrar unes xifres estratosfèriques als expositors que s'instal·len al Saló del Còmic, aposta ben poc per innovar. Enguany les exposicions no aporten res a un públic que realment necessita que li ofereixin quelcom més. L'exposició del Far West és el que en museografia es coneixeria com un despropòsit, no tenia cap tipus de discurs, de línia de contingut. L¡ambientació era limitada, en un recinte fred que no oferia al visitant cap tipus d'emoció. Amb lo senzill que hagués estat construir un fort? Es van limitar a posar una dilig¡ència i a clavar quatre fletxes d'atretzzo a una paret de cartró pedra. Moltes de les portades i originals del Far West estaven reciclades d'altres anys. Els panells d'informació feia resum soporífers sense aportar cap informació substancial. A la exposició dedicada a Superman ni tan sols expliquen el posicionament ideològic, les anècdotes dels episodis radiats als EUA, ni tan sols juguen a fer un paral·lelisme amb Nietsche, ni amb el moment de creixement del món occidental i l'enfrontament entre blocs després de la Segona Guerra Mundial. Així doncs em pregunto si les exposicions només serveixen per exposar originals que s'estalviin els textos i els panells, ja que si preguntaves a la gent que estava allí segurament el 75% dels visitants ni se'ls van llegir.\nEm resulta trist que l'organització no sigui capaç de pensar en un model diferent. On no solament es reuneixin expositors sinó on s'ofereixi una experiència al visitant. Perquè al final és gràcies al visitant que aquest saló creix. I val la pena que es tingui en compte si no es vol explotar el mateix model. On han quedat aquells salons reivindicatius del gènere amb exposicions arriscades i realment posicionades que lluitaven per fer-se un lloc al món del còmic? Aquells salons que omplien l'Estació de França no solament amb estands per vendre llibres sinó amb unes exposcions que podien comparar-se amb grans exposicions da nivell museogràfic a d'altres més formals i conegudes dins d'aquest àmbit? El Saló del Còmic d'enguany m'ha deixat una bona sensació, la gent, les troballes de còmics antics, les varietat de materials i estils, les firmes d'artistes, però un regust amarg que em sembla un preludi a que algú no vol arriscar-se a millorar ni a compartir de veritat una experiència inoblidable amb el visitant.\nCalaix: Còmics, reflexions, Saló del Còmic\nHora cero: qualitat sense futur\nÉs una llàstima que les anàlissis de si una sèrie de televisió només sorgeixin de la capacitat d'aquesta d'encantar espectadors des del primer episodi. La dependència de les cadenes amb la quota de pantalla és tant gran que ja ningú es planteja si el producte té qualitat o no. Recordem que les majories no sempre tenen la raó (i sinó recordeu que va passar el 1933 quan la majoria del poble alemany va donar el poder -de forma democràtica- a Adolf Hitler). El fet que una sèrie no sigui massivament seguida no implica que no sigui bona. I és una llàstima que les cadenes de televisió no tinguin clar aquest criteri. Perquè la televisió no seria una merda si intentés anar més enllà de col·locar productes que a la majoria agraden i apostés més per la qualitat. La caiguda de sèries de tlevisió és recentmente scandalosa. L'últim exemple ha estat el producte 'Hora Cero' que malgrat ABC la va vendre com una gran aposta la va cancel·lar després d'emetre el tercer episodi als EUA. I la pregunta és, es tracta doncs d'una bona sèrie? Si. És espectacular? No. És el més original del món? No. Té un bon guió? Sí. En definitiva la sèrie aposta per una trama d'aventures amb tocs apocalíptics i el vell secret de la rumorologia ocultista del III Reich. Una premisa que posa en joc experiments que desafien el futur del món. No és una base original sinó una fòrmula usada però almenys està ben resolta. Per exemple, The Walkind Dead va aconseguir que la seva segona temporada fos un fracàs a nivell de qualitat de la trama, rodatge, ambientació, guió, etc. i malgrat tot va aconseguirt mantenir els seguidors gràcies a què el còmic ha mantingut una base improtantíssima d'incondicionals. Però per desgràcia si el factor qualitat es tingués en compte -i no solament els espctadors que té una sèrie- TWD hauria d'estar cancel·lada per la mala qualitat de la seva segona temporada.\nMalgrat tot sembla ser que FOX Espanya ha assegurat que emetra la 1a (i única) temporada completa de la sèrie. Veurem si compleixen la promesa.\nRecordeu altres sèries assassinades? Jherico, Firefly, Alcatraz, Carnivàle, Deadwood,\nCalaix: Series cancel·lades, Series TV\nA punt per retornar als Set Regnes: 3a temporada de Game of Thrones\nEl passat 31 de març es va estrenar als EUA la darrera temporada de Joc de Trons. El proper 9 d'abril s'estrenarà a l'estat espanyol si bé molts ja han pogut gaudir del primer episodi en sessions 'premiere'. Tots els que hagueu llegit els llibres sabreu que aquesta tercera temporada és quan els de HBO es juguen realment la vida d'aquest projecte ja que el tercer llibre 'Tempesta d'espases' és sense cap mena de dubte el millor de tots. No solament arran dels girs espectaculars en la trama principal sinó pel seu equilibri entre acció i conspiració. Una de les coses que més em preocupen és com han fet aquests d'HBO les emocionants escenes de lluita que amaren per complet aquesta entrega? Com supliran la falta d'acció que fins ara ha imperat al ritme de la sèrie i que a tants ens ha costat de digerir? Haurem d'esperar a veure-la per sortir de dubtes!\nSaló del Còmic 2013: renovar el concepte o perdre ...\nA punt per retornar als Set Regnes: 3a temporada d...


L’home abjecte que volia desprogramar-se (Sílvia Barroso)\n3 min. Barcelona 06/03/2018 00:00\n651x366 Esther Vera fent una foto a Parlon i Miró abans de la presentació a l’Alibri. / CRISTINA CALDERER Esther Vera fent una foto a Parlon i Miró abans de la presentació a l’Alibri. / CRISTINA CALDERER\nNo li posaré nom. Ja n’hi posarà la lectora (i el lector). Hi ha entre nosaltres un home abjecte, detestablement masclista. Però, per a les partidàries de l’optimisme, diré que té voluntat de desprogramar-se. Es tracta d’ajudar-lo per tenir un món millor.\nSurto amb aquestes idees bullint-me al cap de la presentació de La Germandat ( Onada Edicions), un llibre feminista escrit per un home, David Miró. Un home que no es vol prendre a ell mateix massa seriosament però que potser, sense saber-ho, està fent alguna cosa força seriosa. I per ser seriosos del tot, haig de confessar que és l’home que seu cada dia al meu costat (a la feina): qui tingui l’objectivitat intacta que tiri la primera pedra.


Recull de citacions de Pujols i Morgades, Francesc\nMolts em tenen per un poca-vergonya, però encara que sigui així no me n’aprofito i vaig sempre amb el cor a la mà. Sóc, doncs, una mena d’ “abogado que no ejerce”. I resulta que si no faig el bé, l’estudio, com estudio el mal que tampoc no faig ...\nTítol: Pensaments de Francesc Pujols\nEditorial i obra: Ed. Pòrtic, Francesc Pujols per ell mateix (d’Artur Bladé Desumvila)\nUna necessitat de la qual es fa un plaer, s’anomena un vici.\nQui diu que no té el sentit de la propietat, ment o s’enganya a ell mateix, perquè aquest sentit tothom el té. Allò que molts no tenen és la propietat. I ací rau el mal.\nLa superstició –una de les filles més revingudes de la ignorància- porta a creure morals les coses que no ho són i, per tant, a tractar-les moralment, és a dir, a sacrificar-se, o a sacrificar, per elles.\nSi la mentida no trobés gent disposada a morir i a matar per ella, no subsistiria, al revés de la veritat, la qual posen en perill (si més no, d’enterbolir) els qui moren i maten en nom seu.\nAlgun dia em dedicaré a estudiar la pena de mort, que és potser l’assumpte més important –i sens dubte el més vergonyós- de la civilització...\nEl desig d’immortalitat és independent de la fe.\nMartorell, vila famosa / pel Noia i el Llobregat, / i també per les fonts fresques / que hi ragen a tot rajar: què en dic dels entorns que et volten / com un jardí conreuat, / i de les bones collites / pel segar i pel veremar!\nTítol: La font de les Malaltes\nLloc i any d’edició: Barcelona, 1904\nEditorial i obra: Llibre que conté les poesies d'en Francesc Pujols, amb un pròleg d'en Joan Maragall\nUn dia, anant de camí, / com érem temps de tardor, / vegí una flor escadussera / que en la erma ginestera / acabava de florir. / Tan de nou me va venir, / que afanyós la vaig flairar / i amb sa aroma em recordà / la gran diada de Corpus, / tan llunyana en el passat, / tan llunyana en l'avenir, / i ara, al temps de la tardor, / tota dintre d'una flor.\nTítol: La flor de la ginesta\nEditorial i obra: Ed. Pòrtic, Francesc Pujols per ell mateix (d'Artur Bladé Desumvila)\nAquesta vida és un procés evolutiu i diastàsic certament prodigiós i, encara que sembli una farsa dolorosa, ningú -o gairebé ningú- no abandona voluntàriament l'espectacle, a desgrat del seu desastrós (aparentment) final, conegut de tothom; i, en aquest aspecte, la Humanitat sembla aquella noia que llegia, més o menys interessada, els Evangelis perquè volia saber com acabaven.\nEditorial i obra: Ed. Pòrtic, Francesc Pujols


David Fernàndez donarà suport a Poble Actiu en l’acte final de campanya de la formació a #Igualada\nL’exdiputat i periodista David Fernàndez serà dijous a la capital de l’Anoia per mostrar el seu suport a la candidatura de cara les eleccions municipals de diumenge. L’acte, que es farà a les set de la tarda, a L’Escorxador, comptarà també amb les intervencions de la candidata a l’alcaldia de Poble Actiu, Neus Carles, i els números 2, 3 i 4 de la llista, Eva Pedraza, Pau Ortínez i Toni Olivé.\nINFORMACIÓ ELECTORAL – Així ho ha assegurat l’alcaldable de la formació a la capital de l’Anoia, Joan Agramunt, durant la presentació de les propostes del partit en l’àmbit comercial. Des del PP d’Igualada aposten per eliminar la taxa de recollida d’escombraries comercials al locals de menys de 75m2 i crear una regidoria de comerç.\nEl vicepresident de la Generalitat, Pere Aragonès, a Igualada “Necessitem un alcalde d’ #Igualada que no només es faci fotos sinó que vingui al govern a demanar i a fer la feina”\nAragonès ho ha dit en l’acte de campanya dels republicans que aquest dijous han fet a la capital de l’Anoia. El vicepresident de la Generalitat ha explicat que Enric Conill té la força i determinació per ser alcalde, però sobretot té la humilitat per fer d’alcalde d’Igualada. Aragonès ha fet una crida a guanyar les eleccions municipals a Igualada, però també les eleccions europees.\nAquest diumenge 26 de maig, a Cal Font d’#Igualada , nova Masterclass de Zumba !!!\nLa Masterclass de zumba que pretén recaptar fons per l’Associació de Prematurs de Catalunya per tal de poder donar atenció, acompanyament i assessorament a les famílies de prematurs. L’activitat arriba a la 4rta edició. L’any passat es van recaptar més de 3.000 euros destinats als projectes de l’associació.\nLa Policial Local d’#Igualada deté un veí de Montbui per conduir de manera temerària i sense permís\nEls agents han detingut aquest dilluns, després d’una llarga persecució pels carrers de la ciutat, un veí de Santa Margarida de Montbui que conduïa de manera temerària i amb el permís retirat. Els fets es van produir dilluns a la nit, quan els policies locals van detectar un cotxe que se saltava dos semàfors en vermell al c/ de la Soledat. Quan se li va indicar que aturés el vehicle, el conductor es va donar a la fuga a gran velocitat durant aproximadament 4 quilòmetres, conduint de manera perillosa, amb els llums apagats, realitzant avançaments i entrant a les cruïlles sense respectar les preferències de pas. Finalment va ser interceptat a l’Av. de la Pietat, on va ser detingut.\nINFORMACIÓ ELECTORAL – El candidat de la formació, Jordi Cuadras, ha explicat que plantegen aquest edifici amb un doble ús perquè estan convençuts que les dues activitats que es proposen poden enriquir-se mútuament.\nEls Moixiganguers d’ #Igualada assoleixen la primera tripleta de 8 de la temporada\nEls morats han començat forts aquesta nova temporada castellera. Els Moixiganguers van aconseguir descarregar amb èxit, aquest passat cap de setmana a Manresa, la torre de 8 amb folre, el 3 de 8 i el 4 de 8.\nJunts per #Igualada estudiarà el sistema de recollida de deixalles per barris i no descarta implantar el porta a porta en algunes zones\nINFORMACIÓ ELECTORAL – Una de les propostes electorals del programa de la formació en l’àmbit de Ciutat Amable passa per fer un estudi dels models de neteja i recollida de deixalles als diferents barris de la ciutat. En funció del que determini aquest estudi, es plantejarà la instal·lació de contenidors intel·ligents o porta a porta.\nLa Federació d’AMPAs de Centres Públics d’Igualada valora positivament les trobades amb ERC, Igualada Som-hi i Poble Actiu\nLes associacions de mares i pares d’alumnes (AMPAs) dels cinc centres públics d’Igualada s’han reunit al llarg d’aquest curs amb els caps de llista d’ERC, Igualada Som-hi i Poble Actiu per conèixer de primera mà quines idees tenen en matèria d’educació de cara al nou mandat que s’obrirà a partir de les eleccions d’aquest diumenge, 26 de maig.\nÀuria Fundació ha adquirit un potent equip de realitat virtual per apropar les noves tecnologies a les persones, amb l’objectiu que aquestes eines s’adaptin a les diferents situacions personals. Les limitacions de moviment, les dificultats oculo-manuals i les dificultats de comprensió es poden compensar per la flexibilitat d’aquesta eina, que apropa diferents disciplines com ara l’expressió artística, l‘oci, l’activitat física o l’entrenament cognitiu.\nPàgines 163 de 809« Primera«...102030...159160161162163164165166167168...180190200...»Ultima »


Educació Secundària | El Carme Lleida\nEn aquesta etapa acompanyem l'alumne en la descoberta del món que l'envolta i la seva implicació positiva.\nAcompanyem els alumnes i les famílies en el pas per l'adolescència a través de tutories personals i un seguiment acurat continu.\nApostem pel treball cooperatiu com a eina de cohesió de grup i d'atenció a la diversitat, amb agrupacions heterogènies i de grups d'experts que afavoreixen el creixement personal de l'alumne.\nTreballem activament en la prevenció de l'assetjament escolar i en la mediació com a eina de resolució de conflictes amb el programa d'innovació #aquiproubullying.\nParticipem en programes europeus d’Erasmus+ i eTwinning d’intercanvi d’alumnat i de formació del professorat per afavorir la millora personal i professional i donar eines als alumnes per millorar la seva llengua anglesa i francesa.\nFem ciència: laboratori i robòtica\nIncidim en la vivència de la ciència i la tecnologia mitjançant programes que impliquen una dedicació horària a les pràctiques en laboratori i a la robòtica.\nLa millora personal:\nEduquem en l’esforç i en la personalització de la millora, amb projectes com l’Educació Emocional, el Pla de Millora i la Interioritat que incideixen en l’educació del cor.\nDediquem franges setmanals al treball interdisciplinari per projectes per afavorir l’aprenentatge significatiu. Els projectes tenen una durada trimestral i es focalitzen en l’àmbit cultural, científic, social i artístic.\nPotenciem el bon rendiment acadèmic i acompanyem els alumnes amb altes capacitats amb itineraris personalitzats, mitjançant activitats acadèmiques i un seguiment emocional que respongui a les seves necessitats.\nReforcem la dimensió de la comunicació oral mitjançat el treball específic de les habilitats comunicatives per garantir que l’alumne adquireix una competència òptima en el seu desenvolupament acadèmic, social i laboral.\nPartim dels beneficis de la metodologia AICLE en l’aprenentatge de l’anglès per utilitzar-lo com a llengua vehicular a les matèries de visual i plàstica, tecnologia i laboratori.\nOferim un aprenentatge de la llengua anglesa adequat al nivell de cada alumne segons Cambridge. En aquest projecte ens acompanya un auxiliar de conversa en llengua anglesa.


L'Ajuntament de Barcelona mareja la cabra amb la situació dels exlegionaris de Sant Andreu | Directa\nL'Ajuntament de Barcelona mareja la cabra amb la situació dels exlegionaris de Sant Andreu\nLa regidora del districte, Laia Ortiz, urgeix per carta al Consorci de la Zona Franca que es resolgui la cessió temporal d'un terreny als antics militars, mentre que des de l'organisme, que presideix Ada Colau, es diu que no s'ho plantejarà fins al juny\nL''hermandad' d'antics legionaris desfilant en una processó la passada Setmana Santa a l'Hospitalet de Llobregat, una de les dues en què encara participen. L'altra és a Palafolls\nRoger Sànchez 04/04/2016\nMalgrat l'atac feixista, Callosa d’en Sarrià celebra l'homenatge a les víctimes de la Guerra Civil i el franquisme\nJoana Biarnés, la germana gran de totes\nLa Candidatura d'Unitat Popular-Capgirem Barcelona (CUP) va dirigir el passat 23 de febrer una pregunta al consell plenari del districte barceloní de Sant Andreu a través de la junta de portaveus. La pregunta feia referència a la cessió dels terrenys de les antigues casernes militars del barri a l'Hermandad de Antiguos Caballeros Legionarios i havia de ser resposta en el plenari del dia 2 de març. Just un dia abans, però, la regidora del districte Laia Ortiz (Barcelona en Comú) va enviar una carta pública al Consorci de la Zona Franca (CZF), actual titular dels terrenys, en la qual considerava “del tot necessari que per part del Consorci s’iniciïn els tràmits administratius necessaris per a la resolució de l’esmentada cessió temporal i, al mateix temps, s’agilitzi la urbanització dels terrenys i la construcció dels equipaments previstos en aquest espai”.\nD'aquesta manera, Ortiz s'avançava a la pregunta que sabia que rebria i sortejava possibles crítiques d'immobilisme per part de la CUP. No en va, la candidatura de l'esquerra independentista argumentava que l'assumpte havia quedat “estancat” en veure que, a l'última reunió del CZF, el desembre del 2015, la qüestió s'havia emplaçat al següent consell, el juny d'enguany. La CUP obria la seva pregunta denunciant que la cessió s'hauria fet sense haver-la tramitat a concurs per la comissió de seguiment de les casernes.\nUna portaveu del Consorci de la Zona Franca assegura que a l'entitat no ha variat la posició de debatre la cessió al juny, tot i el relleu a la presidència, que ara ocupa Ada Colau\nUna portaveu del CZF assegura, sobre aquest punt, que “es va informar la comissió de seguiment de Sant Andreu i ningú ho va objectar”. Aquesta font afirma que van rebre la carta de la regidora “amb certa sorpresa” perquè que la van llegir primer a través dels mitjans de comunicació. “El posicionament del Consorci ara com ara és el mateix que la darrera vegada que es va tractar aquest tema en plenari”, afirma la portaveu, qui assegura que en el si del CZF no hi ha hagut cap canvi respecte a aquest punt des de l'entrada de la nova alcaldessa, Ada Colau, com a presidenta de l'entitat. El mes de juny s'incorporarà aquest punt a l'ordre del dia i se'n parlarà sempre i quan els membres del plenari ho considerin oportú.\nExlegionaris el passat Divendres Sant a l'Hospitalet de Llobregat. El seu president assegura que moltes entitats de Sant Andreu els donen suport / Gorka Leiza\nEn aquest sentit, fonts municipals confirmen que al plenari del mes de març “no es va decidir res”. En relació a aquest afer, asseguren que, des que BeC va arribar al govern del districte, el juliol del 2015, ha mantingut una reunió amb l'Hermandad de Antiguos Caballeros Legionarios i han enviat l'esmentada carta. “Aquesta carta la van adreçar al delegat especial de l’Estat al Consorci per tal que la tinguin present de cara el proper plenari de la institució que és previst abans de l’estiu”, asseguren.\nLes mateixes fonts municipals afirmen que la cessió es va fer “sense el concurs de la Comissió de Seguiment de Casernes i de forma força opaca i que va provocar un fort rebuig per part del teixit comunitari del barri”. Entenen que es tracta “d’una entitat totalment aliena a les dinàmiques socials i comunitàries de Sant Andreu i que fa una exaltació explícita del militarisme”. La carta esmentada fa només menció de la cessió a precari dels 5.000m2, ja que l'espai que ocupen en l’immoble del costat és objecte d’una actuació urbanística diferent, afirmen.\nFelipe Aranguren, conseller de districte a Sant Andreu per BeC, assegura patir certa esquizofrènia amb l'afer: "som antifeixistes, però si ets a l'ajuntament, tens unes normes; si les saltem, vindran PP, C's, CiU..."\nFelipe Aranguren, conseller de districte de Sant Andreu en Comú, afirma que només tenen la decisió de fer-los fora dels terrenys i després veure què fan amb la resta de l'espai. Valora de forma molt negativa que facin exercicis militaristes tan a prop d'una escola, però ignora si hi ha res que ho prohibeixi. Aranguren assegura patir certa esquizofrènia política: “som antifeixistes, però si ets a l'ajuntament, tens unes normatives; si ens les saltem, vindran PP, C's, CiU... volem esgotar totes les qüestions de caràcter legal i després ja parlarem com treballem la qüestió”.\n"Esperem que a demanda del govern i de la mateixa força veïnal, per la polèmica cessió, veritablement passin a ser terrenys públics" afirma Ivan Altimira, conseller de la CUP a Sant Andreu. “Ens unirem a qualsevol acte de protesta amb l'assemblea Sant Andreu Antifeixista o amb tothom qui ho demani”, afirma Altimira. “Primer anem pels terrenys i després a guanyar força i múscul per anar més enllà: tot allò ha d'anar avall, on encara hi viuen militars”. La candidatura independentista aposta perquè els antics terrenys militars tornin a ser d'ús veïnal i públic “de manera immediata” així com, també, “que es detalli i s’efectuï la construcció dels equipaments promesos a Sant Andreu”.\nJesús Cañadas, president de l'Hermandad de Antiguos Caballeros Legionarios, assegura que ningú els ha dit res. No han canviat els usos i hàbits de les seves activitats allà: “no tenim res de què amagar-nos”. Els exlegionaris romanen a l'edifici des del 1996, assegura, quan el CZF els el va cedir; abans, els terrenys pertanyien al Ministeri de Defensa. Segons Cañadas, paguen la comunitat, el gas i altres despeses, però no concreta res sobre el lloguer.\nAl president de l'Hermandad d'exlegionaris, Jesús Cañadas, li costa imaginar un hipotètic desallotjament per part de la policia perquè afirma que "la relació amb els mossos és de puta mare"\n"Ningú pot pensar a treure'ns d'aquí perquè sí. Han tocat una fibra sensible, hi ha gent que ens defensa i tenim els advocats i la llei a la mà", assegura Cañadas. Assegura que l'espai és obert a tothom i que ho van dir des del primer dia. Amb tot, afirma que hi ha poques entitats de Sant Andreu amb qui tinguin relació “perquè estan coaccionades”. Però afirma que tenen relació amb entitats de fora. Tanmateix, és incapaç de donar cap nom d'entitat, ni tan sols el d'una associació veïnal que, assegura, hi farà un dinar aviat. “Si vénen màquines a fer obres, marxarem, però treure'ns perquè sí, no”, afirma. Davant d'un hipotètic desallotjament forçós de la policia, Cañadas no contempla aquesta possibilitat: “la relació amb els Mossos d'Esquadra és de puta mare”.\nSant Andreu no vol exlegionaris\nQuan va cedir els terrenys de les antigues casernes –5.000m2– als ex-legionaris, el CZF tenia Xavier Trias (CiU) com a president i Jordi Cornet (PP) com a vicepresident, mentre que el regidor de Sant Andreu era Raimond Blasi (CiU). Aquesta cessió va generar un gran malestar a Sant Andreu. Sobre la idoneïtat del fet segons la raó de ser i la responsabilitat social corporativa del CZF, des de l'organisme s'assegura que els legionaris “no quadren ni deixen de quadrar amb el donsorci. Per a nosaltres són una associació del barri”. Tanmateix, ni les entitats del districte ni la immensa majoria de partits polítics la consideren una associació del barri ni hi tenen cap mena de relació, només el CZF ho fa.\nDurant els últims anys, l'agenda de desfilades en processons de Setmana Santa dels exlegionaris de Sant Andreu, s'ha reduït força / Gorka Leiza\nFruit de la indignació, diverses persones i entitats van promoure Sant Andreu Antifeixista, una plataforma que encapçalaria les principals mobilitzacions al poble contra els exmilitars. Les manifestacions van ser pacífiques i efamiliars i es van desenvolupar amb total normalitat. En alguna d'aquestes mobilitzacions es van detectar persones feixistes o vinculades als exlegionaris que volien infiltrar-s'hi i fer fotos de les manifestants. L'edifici de les casernes era sempre molt protegit per la Brigada Mòbil dels Mossos d'Esquadra, que tenen la comissaria just davant.\nTant BeC com la CUP duien al seu programa electoral la revocació de la cessió dels terrenys de les antigues casernes. En concret, BeC hi proclamava: “Demanar al Consorci de la Zona Franca l’anul·lació de la cessió temporal a l’entitat Hermandad de Antiguos Caballeros Legionarios d’un espai de 5.000 m2 a les antigues casernes i, en el marc de la comissió de seguiment, obrir un procés participatiu per definir-ne els usos”. La CUP era més sintètica però hi incloïa l'edifici actual: “Desallotjament del local i el solar de la Antigua Hermandad de Caballeros Legionarios”.\nL'Ajuntament de Barcelona mareja la cabra amb la situació dels exlegionaris de Sant Andreu Flattr donate!\nLa desfilada dels legionaris a Palafolls congrega la ultradreta maresmenca\nCarola Antich divendres, 25 març, 2016\nAvui divendres 25 de març la B-682 dividia molt més que els barris palafollencs de Santa Maria i les Ferreries i el de Sant Lluís.\nMines fora de la llei en la Serrania de València\nEl crematori funerari desperta el rebuig a més equipaments contaminants a Sant Adrià de Besòs\nLa mobilització contra el gasoducte MidCat-STEP arriba a Catalunya Nord\nL'Ajuntament de Torreblanca reactiva el polèmic macroprojecte urbanístic amb 4.000 habitatges, golf i hotels\nDragatge, burocràcia i turisme per a les platges del Maresme\nMenorca: quan la transició energètica la lidera Gas Natural


El Zilina i el Young Boys sorprenen els favorits en l'anada de l'última prèvia de Champions - Esport3 - TV3 i Catalunya Ràdio\nEl Zilina i el Young Boys sorprenen els favorits en l'anada de l'última prèvia de Champions\nMés d'una sorpresa en els partits d'anada de l'última prèvia de la Champions. El Zilina eslovac està virtualment classificat per a la fase de grups en vèncer per 0-2 al camp de l'Sparta Praga. El Young Boys també ha sorprès el Tottenham i l'ha derrotat per 3-2 a Berna. Els suïssos guanyaven 3-0, però els londinencs han retallat distàncies i podran capgirar l'eliminatòria a White Hart Lane. Tot obert per a la tornada en el Zenit-Auxerre (1-0, amb diana de l'exsevillista Kerzhakov), el Dinamo-Ajax (1-1) i el Rosenborg-Copenhaguen (2-1).\n17/08/2010 - 19.17 Actualitzat 20/08/2010 - 00.15\nYoung Boys, 3 - Tottenham, 2\nEl Tottenham ha salvat els mobles després d'un pèssim primer temps. El Young Boys suís ha retratat la defensa anglesa en un primer temps calamitós. Lulic ha obert el marcador als quatre minuts. Nou més tard, ha arribat el segon, obra de Bienvenu, en una nova badada dels centrals. I el desastre per als "spurs" prenia forma en el minut 28. Hochstrasser s'aprofita d'una nova calamitat visitant. A la desesperada, però, el Tottenham s'ha recol·locat en el partit i en l'eliminatòria. Un cop de cap de Bassong a tres minuts del descans i un esplèndid golàs de Pavliutxenko després d'una paret amb Robbie Keane, a set minuts del final, permeten que tot es decideixi a White Hart Lane.\nRosenborg, 2 - Copenhaguen, 1\nTambé patirà un clàssic de la lligueta com el Rosenborg. Les facilitats del Copenhaguen han permès que Iversen fes el primer en el minut 23. I també l'arribada del segon, tan bon punt ha començat el segon temps. L'ha fet Henriksen, després d'un rebot. Amb tot, els danesos mantenen l'esperança gràcies a Gronkjaer, que ha marcat a les acaballes del duel.\nSparta Praga, 0 - Zilina, 2\nTambé ho té magre per tornar a la màxima competició continental l'Sparta de Praga. El marcador s'ha mogut gràcies a un gol absurd del Zilina eslovac, en una jugada sense "fair play" i plena de despropòsits i accions ridícules. Ho ha acabat aprofitant Ceesay, en el minut 53. I el 2-0 ha arribat en el 73, marcat per Oravec a la sortida d'un córner.\nZenit, 1 - Auxerre, 0\nEn el primer partit de la jornada, el Zenit de Sant Petersburg ha superat els francesos de l'Auxerre amb un gol ben matiner de l'exdavanter del Sevilla Aleksandr Kerzhakov, en el minut 3 de partit. L'Auxerre hauria pogut empatar en un xut que el kenià Oliech ha enviat al pal en el minut 41.


[MWC 2012] Entrevista a NVIDIA\nEn el darrer Mobile World Congress vam tenir la oportunitat d’entrevistar breument dos destacats representants de la companyia de tecnologia NVIDIA, coneguda mundialment per les seves targetes gràfiques i molt present al món dels mòbils gràcies als xips de la família Tegra que incorporen molts dels dispositius Android més punters. Vam trobar-nos amb Sébastien Januário i Marc Domènech, el Cap de Premsa i el Cap de Vendes per Ibèria, respectivament, que ens van atendre molt amablement a l’espectacular estand que l’empresa havia instal·lat al pavelló 1 de la Fira de Barcelona.\nAra VaDeJocs: Bon dia, moltes gràcies per atendre’ns aquest primer dia de congrés en el que tothom està tan ocupat. Abans de res volíem felicitar-vos per l’espectacular estand que heu portat a Barcelona i que està essent un dels més comentats entre els assistents gràcies a les demostracions de jocs en pantalla gegant que heu preparat.\nNVIDIA: Moltes gràcies a vosaltres, és un plaer atendre-us i ens encanta que us agradi tant el nostre estand.\nVDJ: Ja que avui el temps va molt ajustat entrem en matèria... Què penseu d’Android, iPhone i Windows Phone? Aposta NVIDIA per totes les plataformes o ha decidit concentrar-se en alguna en concret?\nNVIDIA: Nosaltres voldríem ser presents a les tres plataformes. Actualment nodrim de tecnologia a sistemes Android i Windows Phone però NVIDIA està clarament enfocada a ser present de forma important allà on sigui necessària la nostra tecnologia i les nostres solucions puguin ser d’interès per a l’usuari final.\nVDJ: Com es diferencia NVIDIA de la seva competència?\nNVIDIA: Un dels punts clau per a nosaltres és donar suport als desenvolupadors sobre la plataforma Tegra. D’aquesta forma poden crear videojocs exclusius per a les nostres arquitectures que permeten aconseguir uns nivells de qualitat que d’una altra forma serien difícilment assolibles. A més oferim una plataforma completa on aconseguir vídeos, fotos i informació dels teus jocs favorits, anomenada Tegra Zone.\nVDJ: Cap a on creieu que va el mercat de mòbils? Penseu que s’imposarà alguna plataforma en concret? Que es mantindrà la dualitat actual Android - iPhone? O penseu que Windows Phone aconseguirà una part important del sector? Espereu algun convidat sorpresa?\nNVIDIA: De convidats sorpresa sempre n’hi pot haver, ja que la mateixa Google va ser un convidat sorpresa fa tres o quatre anys i avui domina el mercat de forma imponent. Creiem que Windows Phone, especialment amb la seva versió 8, aconseguirà fer-se un forat i mantenir-se, i el mercat de mòbils estarà molt més repartit del que ho està avui en dia. I la nostra filosofia, com comentàvem abans, és estar present a les tres plataformes.\nVDJ: Anem ara al món del PC, on ja fa molts anys que sou un dels actors més destacats i on esteu encara més consolidats que al món mòbil. Una de les particularitats del món gamer a PC és que els jocs són de millor qualitat tècnica que a les videoconsoles però això és a costa d’estar subjectes a una constant evolució tecnològica que obliga els consumidor a estar actualitzant el seu equip constantment. Està clar que les empreses com vosaltres subministreu hardware per tal que els usuaris puguin mantenir-se al dia i estar sempre actualitzats però veieu a curt o mitjà termini algun canvi de cara a que el món del PC s’assembli més al de les videoconsoles en aquest aspecte?\nNVIDIA: Bé, nosaltres tenim al mercat targetes gràfiques des de 40€ a 600€ i donem així opcions per a totes les economies. Si com a jugador vols gaudir dels millors gràfics en una pantalla molt gran és obvi que necessitaràs una targeta que pugui oferir-te els nivells de qualitat que busques en aquestes situacions, però no tothom té aquestes necessitats. Per a monitors més habituals amb targetes de preus més ajustats n’hi ha prou. Realment hi ha un producte per a cada jugador.\nVDJ: Així com en el passat vau comercialitzar els ordinadors amb arquitectura ION, amb un ús específic (en aquell cas centres multimèdia), teniu previst comercialitzar algun sistema especialment pensat per a videojocs?\nNVIDIA: Realment ja hi ha molts ordinadors de gaming al mercat... hem sortit del mercat de xips integrats i ja no comercialitzem ION, i no tenim intenció de repetir l’experiència al món dels videojocs. Ara el que fem és una plataforma oberta d’ARM amb disseny d’NVIDIA, anomenada Tegra, que es podrà trobar en el futur en PCs amb Windows 8, així com a mòbils i tauletes a dia d’avui ja.\nVDJ: Coneixeu plataformes com OnLive i Gaikai? Què en penseu? Està la vostra tecnologia present a alguna d’elles?\nNVIDIA: És un tema complicat. Nosaltres tenim targetes de supercomputació anomenades Tesla que processen la informació per a poder jugar en el núvol, molt adequades per a plataformes com aquestes, però per a la línia GeForce és competència directa. Per tant per a la companyia suposa un desafiament. Sobre la nostra participació a aquestes dues plataformes ens sap greu però no podem parlar-ne ara mateix.\nVDJ: Ara que sembla que s’apropa la nova generació de videoconsoles, estarà NVIDIA present a alguna d’elles?\nNVIDIA: Tampoc podem donar-vos informació al respecte, ens sap greu.\nVDJ: Quins són els plans de la companyia per als propers anys? Voleu concentrar-vos en el que esteu fent ara o teniu plantejat diversificar-vos encara més en un futur?\nNVIDIA: Els nostres plans passen per seguir el camí que tenim traçat, que es podria resumir en una nova iteració de la plataforma Tegra cada any i una nova arquitectura de la sèrie GeForce cada setze mesos aproximadament, i per tant de Tesla i de Quadro. El pilar d’NVIDIA és la innovació i sobre aquest pilar pivota tota la nostra línia de treball. Volem ser sempre els primers en llançar productes tecnològicament avançats al mercat i marcar la línia a seguir.\nVDJ: Com veieu el futur proper de la companyia? Quines previsions teniu?\nNVIDIA: Aquest any 2012 pinta molt bé per a Tegra ja que Tegra 3 arriba als terminals de gamma superior i Tegra 2 arribarà durant aquests mesos a productes més mainstream, com els mòbils i tauletes de gamma mitjana, el que ens permetrà estar en gammes d’entrada de 200€ cap amunt. A més seguirem enfortint la nostra col·laboració amb tots els fabricants de dispositius amb els que ja treballem com són Samsung, HTC, LG, Toshiba, Acer, Asus, Lenovo o Fujitsu entre d’altres, cosa que fa que afrontem amb molt d’optimisme aquest exercici.\nVDJ: Ja per acabar... quins són els terminals que considereu de referència per a la vostra tecnologia més puntera a dia d’avui?\nNVIDIA: Doncs al món de les tauletes l’ASUS Transformer Prime és el dispositiu més avançat dels que incorporen la nostra tecnologia, i entre els mòbils que es presenten aquests dies l’HTC One X i l’LG Optimus 4X HD són segurament els màxims exponents.\nVDJ: Moltes gràcies per la vostra atenció, ens veiem aquest vespre al Gaming Showcase que heu preparat i al que heu tingut a bé convidar-nos.\nNVIDIA: Moltes gràcies a vosaltres, esperem que el que us mostrarem aquest vespre en exclusiva us agradi tant com a nosaltres...\nI sí, ara podem dir que ens va agradar, i molt, el que vam veure a la Gaming Showcase...


L’AJEC dóna suport als estudiants detinguts durant la vaga general | AJEC\nL’AJEC dóna suport als estudiants detinguts durant la vaga general\nGENERAL 3 Abril 2012\nEl passat dijous 29 de març tres companys de CCOO i AEP van ser detinguts quan participaven en les accions dels piquets de la...\nEl passat dijous 29 de març tres companys de CCOO i AEP van ser detinguts quan participaven en les accions dels piquets de la vaga general de Zona Universitària. La sorpresa va arribar al dia següent quan van ser acusats de pertànyer a un suposat “grup organitzat responsable dels aldarulls recurrents a Barcelona”.\nDes de l’AJEC volem deixar clar que els incidents de la tarda a Plaça Catalunya són del tot condemnables, injustificats i perpetrats per grups de delinqüents, però de la mateixa manera volem deixar ben clar que els companys de CCOO i AEP no van participar en aquests actes.\nSembla que els governs espanyol i català tenen intenció de ficar tots els detinguts de dijous en el mateix sac en un intent de criminalitzar els moviments socials pacífics i d’intentar frenar les protestes legítimes contra les seves polítiques.\nEs vol convertir en caps de turc a dos persones pacífiques, la mesura de pressió preventiva és totalment desproporcionada i s’està vulnerat la presumpció d’innocència.\nL’AJEC també s’ha adherit al manifest “Llibertat Estudiants 29M” en suport a l’Isma i el Dani (membres d’AEP) on es manifesta:\n– Que l’Isma i el Dani són joves que participen socialment de manera legítima i necessària a través de diverses associacions i que són persones implicades en les seves comunitats treballant pel bé comú.\n– Que la decisió de posar-los en presó preventiva està fora de lloc i és exagerada donat que no existeix risc de fuga ni tenen antecedents.\n– Que en un sistema democràtic i un estat de dret, la presumpció d’innocència ha de prevaldre per sobre de tot.


El president Tadeo posa l'exemple de Menorca com a equilibri entre protecció de la natura i activitat humana i econòmica\nData : 02/10/2012\nAssisteix com a ponent a la IV Trobada de Governs Locals + Biodiversitat\nEl president Tadeo posa l'exemple de Menorca com a equilibri entre protecció de la natura i activitat humana i econòmica.\n“La nostra aposta és aconseguir el creixement mitjançant l'aprofitament i no l'acumulació dels recursos”\nEl president del Consell Insular de Menorca, Santiago Tadeo, ha posat l'exemple de l'illa com a equilibri entre la protecció de la natural i el paisatge i l'activitat humana i econòmica. Ho ha fet avui a Madrid en el marc de la IV Trobada de Governs Locals + Biodiversitat, iniciativa organitzada per la Federació Espanyola de Municipis i Províncies (FEMP).\nDavant de representants del Ministeri de Medi Ambient i del president de la FEMP, Íñigo de la Serra, Tadeo ha recordat que el 2013 es compliran vint anys de la declaració de Menorca com a reserva de biosfera, precisament amb un Consell presidit llavors també pel Partit Popular.\nSobre aquest punt, el president Tadeo ha destacat que els diferents equips de govern insular han compartit la defensa i potenciació d'aquest títol de reserva de biosfera, procés que ha culminat amb la declaració fa poques setmanes de l'illa com a Seu Mundial de la Xarxa Reserves de Biosfera Illes i Zones Costaneres en Desenvolupament Sostenible de la UNESCO.\nAquesta trobada du per títol “Cimera Mundial de la Terra. El paper dels governs locals l'any de RIO+20”. Tadeo ha participat en una de les taules rodones, anomenada “Les Reserves de Biosfera com a exemple d'impuls econòmic”, en la qual figura com un dels ponents el responsable del Programa MaB per a Iberoamèrica i el Carib i de la Divisió de Ciències Ecològiques i de la Terra de la UNESCO, Miguel Clüsener. És la primera vegada que un representant del Consell Insular de Menorca assisteix a aquesta trobada.\nEn el món existeixen 550 reserves de biosfera i Menorca és una d'elles. L'actual equip de govern insular ha pres aquesta dada objectiva per trobar un element diferenciador des del punt de vista turístic que sigui també garantia de valor afegit. “De platges n'hi ha moltes pel món, però hi ha pocs llocs on una persona pugui tenir al seu abast platges verges meravelloses com les nostres i un Camí de Cavalls amb el qual poder descobrir paisatges naturals increïbles”, ha explicat Tadeo.\nEl president insular ha assegurat davant l'auditori que Menorca té per davant reptes a superar, com són, per exemple, aprofundir en la conservació del patrimoni natural i cultural, preservar les activitats tradicionals i desenvolupar estratègies de sostenibilitat a escala local. “Tot açò per aconseguir l'objectiu final, que és assolir el ple equilibri entre la protecció de la natura i el progrés econòmic”.\n“La nostra aposta és aconseguir el creixement mitjançant l'aprofitament i no l'acumulació dels recursos”. Tadeo ha explicat l'oferta amb què compta Menorca: turisme de sol i platja, turisme d'esports i natura, turisme cultural -ha recordat la candidatura de l'illa davant la UNESCO per optar al títol de patrimoni de la humanitat pel seu llegat talaiòtic-, turisme de congressos i convencions i produccions audiovisuals.\nEl president del Consell no ha desaprofitat l'ocasió per explicar als presents que l'Administració insular camina de la mà del sector turístic. “Ells són els que millor coneixen les seves necessitats i des del Consell hi estam en contacte directe”. També ha destacat la importància de la resta dels sectors productius de l'illa.\nAixí mateix, Tadeo ha fet menció de l'actual procés de revisió del PTI, de l'objectiu d'arribar a fer una agenda de renovables per a 2030, del pla que valorarà les possibilitats d'establiment d'aquest tipus d'energies que realitza el Govern balear en col·laboració amb el Consell Insular, així com de les gestions que es duen a terme perquè Menorca sigui pla pilot de turisme sostenible.\nMaó, 2 d'octubre de 2012


Abya Yala: Buenos Aires (i barca nova)\nPublicat per Andrés a 0:45\nPaco 27 de febrer de 2010, a les 10:37\nGuapo, que bé saber de vos. De Xàtiva eh?, si és que estem per tot arreu. Bones fotos i bon text. Cuida't.\nAnònim 27 de febrer de 2010, a les 12:23\nVaja dos que s'han anat a viure aventures: Tintín i el capità Haddock.\nEspere que estigueu bé (tot i que he pogut comprovar que sí)...\nDeixeu quelcom per al final del viatge, que si no us avorrireu la resta de dies! I més tu, que et quedes per ahí durant una bona temporada. Gaudiràs del fred hivern patagònic! Duus un poquet de neu! :)\nM'alegre de llegir-vos!


Capgròs: La Casa Coll i Regàs completa la primera fase de la seva rehabilitació - Casa Coll i Regàs\nQueda pendent la rehabilitació de l’interior i definir el pla d’usos de l’immoble de Puig i Cadafalch, joia patrimonial de la ciutat\nLa façana de la Casa Coll i Regàs ja està totalment restaurada. Les obres promogudes per la seva actual propietària, la Fundació Iluro, han finalitzat, donant per acabada així la primera fase de la rehabilitació de l’edifici de Josep Puig i Cadafalch. Personalitats del món polític, social i cultural es van donar cita ahir dijous a la casa del carrer d’Argentona per celebrar que aquest patrimoni tan valuós de la ciutat s’estigui recuperant. Però encara queda molta feina per fer.\nLa Fundació Iluro ha destinat 120.000 euros a la rehabilitació de la façana de la Casa Coll i Regàs, que data de l’any 1989 i que és un dels elements patrimonials més importants de Mataró. Els treballs van començar a principis d’any i van consistir en diferents intervencions per recuperar l’esplendor de l’edifici original i assegurar les garanties de seguretat per a usuaris i vianants, a més de resoldre les patologies existents a la façana i la coberta.\nPart de la tasca ha consistit en la reproducció fidel del revestiment original del motiu ornamental dels esgrafiats, quelcom que ha portat una certa polèmica ja que no s’han pogut mantenir els originals, sinó que s’han recreat. També s’han restaurant els estucats de les parets interiors de la tribuna de la façana. A partir d’ara queda una segona fase, que passa per la restauració de tot l’interior, especialment la planta noble, una autèntica joia de l’arquitectura i l’artesania modernistes.\n“De moment encara no sabem a què destinarem la casa”, va dir el president de la Fundació Iluro\nPerò la pregunta que queda en l’aire és: un cop restaurada, quin serà el pla d’usos de la Casa Coll i Regàs? “De moment encara no ho sabem”, va reconèixer el president de la Fundació Iluro, Pere Carles Subirà. L’entitat, hereva de l’Obra Social de Caixa Laietana i de tot el seu patrimoni, està estudiant quin ha de ser el paper d’un immoble tan especial com aquest, més enllà del seu evident paper com a atracció de turistes. Subirà també va apuntar a la necessitat que l’edifici “s’autofinanci”, obrint les portes a que s’hagi de pagar entrada per visitar-lo.\nEn aquest sentit, la regidora de Promoció Econòmica, Dolors Guillen, va apuntar la necessitat de posar en valor la casa com una peça que situi “Mataró en el Mapa” i que permeti explicar la història i el present de la ciutat.\nPublicat originalment a Capgros.com


Nosce te ipsum - Llengua Nacional\n29 juliol, 2020 /0 Comments/in Notícies /by Llengua Nacional\nVet aquí una de les màximes més famoses de l’antiguitat clàssica, atribuïda a diversos filòsofs grecs i que coneixem en la seva versió llatina: Nosce te ipsum. La traducció a la nostra llengua d’aquesta màxima, tal com podem llegir en tots els repertoris de sentències i frases fetes llatina, ha d’ésser Coneix-te a tu mateix.\nAlgunes vegades, però, no deixa d’haver-hi qui sent la temptació de prescindir de la preposició, recordant, potser, que en català el complement directe o acusatiu s’ha d’introduir normalment sense preposició, amb què tindríem Coneix-te tu mateix, construcció que tot i ésser correcta té un altre significat. Efectivament, sense la preposició, el grup o sintagma tu mateix no fa la funció de complement directe sinó de subjecte, i el que ens diu el filòsof no és que siguem nosaltres mateixos (cada un pel seu compte) els qui ens hem de conèixer, sinó que som precisament nosaltres mateixos (cada un de nosaltres)i no els altres allò que hem de conèixer. Si es vol dir d’una altra manera, focalitza el complement i no el verb. I encara ho podríem explicar dient que el subjecte és el tema i el complement és el rema.\nAixí, llegim en la introducció d’una traducció del Pantxatantra la frase de Goethe, traduïda al català, Qui es conegui ell mateix i conegui els altres, reconeixerà que orient i occident no són separables. D’una banda el sentit, i de l’altra la coordinació entre les dues proposicions, en la segona de les quals el sintagma els altres fa clarament la funció de complement directe, indiquen que ell mateix té aquesta mateixa funció i, per tant, hauria d’anar precedit per la preposició a: Qui es conegui a ell mateix i conegui els altres…\nEn altres casos pot ésser, naturalment, al contrari. Es pot demanar, o indicar, que ha d’ésser precisament algú determinat, i no una altra persona, qui faci, o hagi fet, una determinada cosa, com en l’exemple següent, tret d’una novel·la de la desapareguda col·lecció «La cua de palla»: Potser l’Amato se’l va fer a ell mateix, el favor. Es tracta de la resposta donada a un que insinua que, fos qui fos que va cometre un determinat assassinat, va fer, sense voler, un favor a l’anomenat Amato. I l’autor de la resposta vol insinuar que devia ser el mateix Amato qui es va fer el favor a ell mateix, és a dir, qui va cometre l’assassinat. Per tant, en aquest cas hauria convingut enfasitzar o focalitzar el subjecte (i no el complement, en aquesta frase indirecte) prescindint de la preposició: Potser l’Amato se’l va fer ell mateix (i no una altra persona), el favor.\nArticle publicat a Llengua Nacional – núm. 79 – II trimestre del 2012\nTags: Albert Jané, català, gramàtica\nPresentació del llibre «El Barrufet Gramàtic» a l’IEC Número 107 – 2n trimestre 2019


Enfrontat a Sindhia, el maig de 1799 va conquerir Ujjain. El germà de Jaswant, Vithoji Rao Holkar, fou enviat a donar suport a Amrut Rao com a peshwa, doncs els dos germans el consideraven més capacitat que Baji Rao II. Per engrandir els seus dominis Jaswant va iniciar campanyes cap al nord contra Sindhia i Vithoji cap al sud contra el peshwa. Baji Rao II va enviar a Balaji Kunjir i Bapurao Ghokale contra Vithoji Rao Holkar, que l'abril de 1801 fou capturat i portat a Poona sent sentenciat a mort, execució que es va complir sent aplastat per les potes d'un elefant. La seva dona i el su fill (el futur maharaja Hari Rao Holkar) foren empresonats. Molts notables marathes van aconsellar a Bajo Rao II no adoptar mesures tant radicals però el peshwa va seguir endavant. Quan Jaswant Rao se'n va assabentar va decidir prendre revenja.\nLa sobtada mort de Cornwallis va portar al govern general a George Barlow que va tractar de dividir als Holkar i els Sindhia. Els britànics van signar un tractat amb Daulat Rao Sindhia (amb la mediació de Kamal Nayan Munshi) el 23 de novembre de 1805, i Jaswant va quedar altre cop sol davant els britànics. Va demanar suport a Raja Bhag Singh de Jindh, Raja Fathesinh Ahuwalia de Patiala, i altres governants sikhs, però tots van refusar. Ranjit Singh es va mostrar d'acord en ajudar però els britànics van enviar a Lahore a Bahg Singh, oncle de Ranjit Sinh, per prevenir a Ranjit contra Jaswant. Finalment Ranjit Singh de Lahore i Fateh Singh de Baroda van signar un tractat d'amistat amb els britànics (17 de desembre de 1805).\nObtingut de «https://ca.wikipedia.org/w/index.php?title=Jaswant_I_Rao_Holkar&oldid=28172448»\nLa pàgina va ser modificada per darrera vegada el 2 set 2021 a les 20:25.


Albert Donaire: "Voler fer creure que amb diàleg aconseguirem alguna cosa és enganyar la gent" La República\nAlbert Donaire: "Voler fer creure que amb diàleg aconseguirem alguna cosa és enganyar la gent"\nAlbert Donaire és conegut pel seu activisme a les xarxes, on té molts seguidors. També per ser Mosso d’Esquadra i no amagar la seva ideologia independentista i la seva orientació sexual. És el blanc perfecte per a l’unionisme de dretes. Tot i les amenaces i intents d’intimidació que ha rebut, no ha parat. Es va presentar a les últimes eleccions al Secretariat Nacional de l’Assemblea i va ser escollit. Mesos després, però, ha deixat el càrrec per a fer el pas a la política i ha decidit presentar-se a les primàries a Girona per Demòcrates. Parlem amb ell perquè ens expliqui aquest pas i què pretén fer si és escollit.\nPer què fas el pas de l’activisme a la política?\nArriba un punt en el qual no es pot només opinar i collar els altres sense actuar. Fa molt de temps que defenso que el poble és qui ha de prendre el control de la situació, que ja vam decidir l’1-O i que cal gent valenta que faci un pas endavant. De fet, animo a tothom a fer el pas.\nTothom a fer política?\nEl futur dels catalans només està a les nostres mans i això implica carrer i institucions. És a dir, la gent ha d’exigir que un polític estigui clarament al servei del poble. Perquè el polític es deu al poble. Sota aquesta lògica em presento: jo vull ser algú que representi sense por allò que jo defensava al carrer, és a dir, portar el que vol la ciutadania a les institucions.\nI per què a Demòcrates?\nDemòcrates és el partit que ha parlat més clar des del 2017. Si repassem les declaracions i posicionaments dels partits des del referèndum de l’1 d’octubre fins avui dia, és l’únic partit que no ha canviat ni una mica el seu posicionament.\nQuè diu demòcrates que els altres no diguin?\nMira: com a membre del Secretariat Nacional de l’ANC, que hi he estat fins fa poc, vaig decidir que si volíem complir el full de ruta de l’Assemblea, s’havia de fer des d’on es pot actuar. I Demòcrates defensa un punt clau, en aquest sentit: Aposta decididament per la independència per la via unilateral. Espanya no vol dialogar, ni ho voldrà. Cal que la gent obri els ulls.\nEl tema sobre la independència és força clar però… i l’eix social? És un partit de dretes? No té ideologia? Com ho definiries?\nNo considero que Demòcrates sigui un partit “de dretes”, malgrat que considero que el concepte dreta-esquerra el dia d’avui és un terme passat de moda. Demòcrates té un ideari definit que es pot consultar al manifest sobre el seu posicionament que està al web.\nAlmenys s’hi fan primàries molt obertes… no tothom ho pot dir!\nÉs un punt a favor del partit: un procés de primàries obertes que permeten votar a tothom que s’hi registri. És el més semblant a una democràcia directa. La gent ha de poder triar els seus candidats.\nT’havien sondejat altres partits?\nSí, però hi ha hagut molts interessos. Alguns només volien suport a canvi de res. És a dir, m’han fet arribar moltes felicitacions per la meva lluita com a activista, i més per la feina que desenvolupo en l’àmbit professional, però llavors quan hi ha problemes, poca gent ha estat a l’altura. També alguns polítics que em donen suport preferien que segueixi on estic, perquè cal que als Mossos també hi hagi un punt de vista diferent, malgrat que el meu activisme el faci fora de la feina.\nEn els teus discursos has defensat la figura del president Puigdemont, per què no has anat a Junts?\nSegueixo defensant la figura del president Puigdemont i crec que està fent una excel·lent feina des de l’exili i com a eurodiputat. Jo mateix vaig votar Junts a les passades eleccions europees. Però hi ha hagut tres factors clau. El primer, les primàries obertes a la ciutadania. El segon, l’aposta desacomplexada per la unilateralitat i la lleialtat amb el discurs de Demòcrates des de 2017. I tercera, les persones que formen part del partit. Demòcrates té molt de talent i persones com Toni Castellà i Titon Lailla, els dos diputats, que han demostrat la seva integritat i compromís.\nCreus que un diputat autonòmic pot aconseguir la independència?\nCrec que s’han de plantejar les eleccions com un plebiscit. Als meus ulls, la independència la vam guanyar l’1 d’octubre de 2017 i el 3, vam demostrar que controlàvem el territori. Què va passar després? Crec que cal estar a l’altura del que va fer el poble aquell octubre. Es van aprovar unes lleis de desconnexió. Per què no es van tirar endavant? Per què ens vam aturar? Cal seguir aquell camí. I és el que la gent vol. Si faig el pas, és perquè aquest Parlament deixi de ser autonòmic i sigui completament sobirà.\nQuin és el full de ruta per assolir-la i que sigui real i factible?\nDeterminació i serietat. Voler fer veure que amb diàleg aconseguirem alguna cosa a l’estat espanyol és enganyar la gent. Només calia veure aquesta setmana la sessió del Congreso: l’actitud de la presidenta Batet amb els que utilitzaven el català o el gallec. De veritat que hem de dialogar amb els que vulneren la sobirania del nostre Parlament i trepitgen la nostra sobirania?\nNo hem d’abandonar mai la bandera del diàleg…!\nL’estat ha comès molts errors. I quan més n’ha comès, ha estat quan hi ha hagut confrontació. Quan hem estat ferms i hem tirat endavant amb el nostre projecte. En canvi, quan hem abaixat el cap, hem dit que no som prou i ens hem assegut en una taula a parlar… ells ho han venut com una victòria i internacionalment ens ha fet molt mal a la imatge del moviment independentista. La taula de diàleg ven una imatge al món de normalitat i de solució de les coses. I no és així.\nTens por a desafiar l’Estat? A anar a presó? A perdre la plaça de Mossos?\nLa por l’ha de tenir l’Estat. Ells són els que han d’estar atemorits. I més veient el que vam fer l’1 d’octubre de 2017. I el 3, i amb les accions de Tsunami a l’aeroport o la Jonquera. Ens hem de creure que nosaltres som els que controlem el nostre país. No ells. I ho hem demostrat reiterades vegades. No podem renunciar a això. Si afluixem no guanyarem perquè la seva resposta és repressió i més repressió.\nAixí que… a totes fins al final?\nRespecte a la por d’anar a presó, si no som independents, tots som possibles víctimes. Si no ens acusen de terrorisme com han fet amb els CDR o els nois d’Altsasu, ens acusaran d’una altra cosa. A mi mateix m’han acusat de delicte d’odi per defensar l’ús de la llengua catalana a l’aeroport de Girona davant un vigilant de seguretat. A mi se m’han quedat els mòbils sense cap ordre judicial des de fa més de 2 anys i mig i encara no s’ha resolt.\nPerò no tothom ho té tan clar…\nA tots ens ha quedat clar que la Guàrdia Civil i la Policia Nacional, si cal, fabriquen conspiracions. No ho veiem amb les filtracions de Villarejo? No ho hem vist amb les mentides de Baena davant un judici contra Trapero, entre altres? No ho vam veure durant el judici del procés? No estem veient l’actitud del jutge al judici dels atemptats del 17 d’agost? Ah, i perdre la plaça de Mosso sempre és una opció. I fins i tot, deixar-la. I més amb una persecució que s’exerceix contra alguns membres del cos per dir el que pensem fora de la nostra feina.\nAixí doncs… és compatible ser polític i Mosso?\nNo, no ho és. Però com he dit, faig el pas endavant per canviar les coses. Fins i tot, també canviar moltes mancances i maneres de fer del cos que no comparteixo en absolut. Ho hem intentat canviar des de dins, però només se’ns ha perseguit i assenyalat.\nT’ha posat algun problema el cos?\nBastants. Des d’expedients desmesurats per entrevistes com a secretari nacional de l’Assemblea, fins a deixadesa. Fa molt de temps que estic rebent assetjament per part d’una excaporal del cos de Mossos d’Esquadra. Una excaporal que ha publicat la meva adreça, la dels meus pares, la meva parella, els meus oncles… Ha facilitat els meus horaris, el meu vehicle i color. Ha acusat falsament la meva família de delictes que no ha pogut demostrar i ho segueix fent. I el cos de Mossos, malgrat que ella no és caporal, li agafa les denúncies com a caporal. Quan la denuncia la presento jo, em diuen que no poden fer res, perquè ja no és caporal. Ha presentat multitud de denúncies falses contra mi i, recentment, ha filtrat, fins i tot, diligències internes del cos de Mossos sobre un atestat d’una denúncia meva. Ha presentat, àdhuc, una denúncia per una “baixa fraudulenta” (segons el seu hilarant criteri) quan estic seguint les recomanacions dels professionals sanitaris. De fet, és una baixa produïda pel seu assetjament continu.\nNo t’has sentit ben tractat pel cos, doncs…\nHi ha hagut més problemes amb aquesta excaporal al cos de Mossos d’Esquadra. Però sembla que els caps directes que ha tingut, han decidit mirar cap a una altra banda i permetre tot aquest assetjament indiscriminat. També respecte a les amenaces que he rebut a casa com a policia, encara és el moment que els serveis jurídics del cos o algun cap, el Director General de la Policia o el conseller, s’impliquin directament. Segurament a Euskal Herria o Catalunya, qualsevol policia espanyol que rebi amenaces d’un independentista rebria tot el suport per part del ministeri de l’interior, la fiscalia, la justícia… En el meu cas, ha hagut de ser la meva advocada la que, mitjançant un recurs, aconsegueixi reobrir un cas en el qual em van amenaçar i insultar amb diverses expressions homòfobes. Ah, però la Fiscalia de delictes d’odi, no hi va veure delicte llavors. El cos no ha estat a l’altura i ens ha deixat desemparats, a mi i als agents que hem rebut amenaces a les nostres pròpies cases per motius ideològics. Som molts els que pensem que ser independentistes ens desprotegeix. Sobretot a la policia. La persecució és fins a tal punt, que molts renuncien a la seva llibertat d’expressió. Un altre exemple extrem és el Col·lectiu Mossos Guilleries, que s’han d’organitzar clandestinament per no patir les repressions. Però jo vaig donar la cara, com he fet sempre. I m’ha costat molts maldecaps.\nTornant a la política i al 14-F, no creus que hi ha massa formacions independentistes? Això no dividirà el vot?\nSi totes les formacions defensessin el mateix discurs, diria que segurament sí i que caldria buscar l’entesa fos com fos. Ara bé, no es pot cercar la unitat a base de renúncies. És a dir, si l’estratègia d’uns és ampliar la base, la dels altres fer un referèndum d’aquí 3 o 4 anys i la d’uns altres fer efectius els resultats de l’1 d’octubre, es demostra que tenim estratègies diferents. L’independentisme és plural i no tots tenim la mateixa estratègia per arribar a la independència. La gent que creu que vam votar i vam guanyar, que hem d’apostar per la unilateralitat, ha de tenir la seva opció. No es pot renunciar a una estratègia.\nQuè li diries a l’independentista que no anirà a votar?\nLi diria que no es quedi a casa perquè no es perdi cap vot. Des de l’independentisme més moderat al més convençut té opcions. I estic segur que gent com jo ha fet el pas a les primàries de Demòcrates i altres partits, perquè vol canviar la política i la vol acostar a la gent. És bo que gent que mai ha estat vinculada amb la política ni tingut cap càrrec anteriorment faci el pas. Vol dir que la gent es preocupa per canviar les coses. Jo els demanaria que no es quedin a casa i que valorin totes les opcions. I sobretot, que no es deixin enganyar amb la por que votar determinades formacions és llençar el vot. Segurament és el discurs que ens diria algú que no vol que canviïn les coses. Cap vot es llença. I si no s’intenta, segur que mai podrem canviar el nostre futur.\nA les xarxes, els teus detractors diuen que ets un ‘friki’. Què hi tens a dir?\nSegurament els meus detractors m’han dedicat insults i consideracions pitjors. Però si realment desperto aquesta mena de comentaris entre els meus detractors, segurament, vol dir que estic fent alguna cosa bé. Quan només els queda la desqualificació, l’insult, el menyspreu, l’amenaça… és perquè no tenen arguments per tombar els teus. I en això tinc la sensació que anem força per davant d’ells.\nVeus assumible treure més del 3% a la província de Girona i tenir representació?\nNo només veig assumible el 3%, sinó més. I vull fer memòria que en un moment donat, un partit independentista, Solidaritat Catalana, va obtenir representació per Girona. Fins i tot en aquelles eleccions, el seu únic diputat, fins que no es va superar el 98% dels vots, era el de Girona. Crec que hi ha molt camp per córrer a les comarques gironines i confio que la seva gent pot estar molt d’acord amb el discurs. Aquí, m’adreçaria a la gent de Sant Julià de Ramis, del col·legi verd de Girona, d’Aiguaviva, de Garrigàs… tota aquella gent que va patir la repressió de l’1 d’octubre. Aquell dia vam fer quelcom extraordinari. I molts van rebre per defensar la democràcia i poder votar. No els podem dir que allò no va servir de res. I jo, vull representar a tota aquesta gent.\nQuè seria el primer que faries si ets elegit diputat?\nPosar-me a disposició del poble de Catalunya. Directament. I iniciar la redacció de les constitucions de la República de Catalunya i Aran. I un cop fetes, posar-les a votació.També canviaria molts aspectes del cos de Mossos d’Esquadra. Segurament, perquè és el que he viscut molt. Però s’ha d’actuar en molts àmbits: sanitat, educació, infraestructures, seguretat… Hi ha molta feina per fer. I voldria escoltar gent de tots els sectors. I no alts càrrecs. A la gent del carrer. Al professor que treballa a qualsevol escola. Als metges que estan al capdavant dels consultoris municipals. Als agents del cos de Mossos que patrullen cada dia el carrer i agafen denúncies. Als autònoms que els toca pagar els seus impostos. Als restauradors que han patit la crisi. A tots ells i de manera directa. Sense intermediaris.\nSi depengués de mi, ho seríem demà mateix. Però aquesta pregunta només la podrem respondre segons la confiança que ens faci la gent. Per què a l’hora de votar, no s’ha de mirar només el que diuen els partits els 15 dies de campanya electoral. Demanaria a tothom que tingués memòria del que s’ha fet durant tot un mandat. I que no ens quedem només amb les promeses que es fan durant la campanya electoral. Abans de votar, cal mirar l’hemeroteca, el que es proposava, i com s’actuava finalment. Políticament, cal que la societat tingui una memòria a llarg termini. I sobretot, votar també amb el cap, no només amb el cor.


TREMP RUNNERS: de desembre 2012\nMÉS SANT SILVESTRES AVUI 31.12.2012\nCURSA DELS NASSOS DE TREMP 6 kms\nBé, en aquest últim article de l'any m'agradaria felicitar a tots els que han representat TR i Tremp en cada cursa, cada entrenament, cada esdeveniment. També voldria animar a tothom que faci esport, que l'esport és vida, és salut, benestar. Desitjar un feliç any 2013, Trempolins i no Trempolins, i els animem a que s'uneixin a nosaltres i visquin aquesta màgica experiència.\nAixó és el que han sentit els participants de la 1 ª Cursa dels nassos de Tremp que organitzava el Patronat Municipal d'Esports i que han assistit un gran nombre d'amics, que han gaudit del recorregut i l'ambient, gràcies al treball i il · lusió de Diego Roldan i en general de l'Ajuntament / patronat demostrant el seu interés per aquest esport. Bona entrada 2013.\nAntonio Sanchez ( Madrid )\nJoan Martí R.\nJose Luis Sorando\nJaume Badia Llesuy\nToni Serrano Alverola\nM. Carme Prat\nJordi Torra L.\nJordi Torra M.\nMª Jose Lopez Rabelo\nSAN SILVESTRE VALLECANA 10 kms\nSergi Farré acaba l'any corrent la mítica Sant Silvestre Vallecana. Et desitgem una bona entrada d'any i que ho passis molt bé amb les campanades de la Puerta del Sol.\nSERGI FARRÉ 00:35:02 en el lloc 89 de 33054 arribats\nAvui les campanades les dóna Anne Igartiburu, Ramon Garcia, Sara Carbonero i Sergi Farré.\nSANT SILVESTRE DE LLEIDA 10 kms\nEl Xavi Torrecillas, Gilbert Chacon, Manel Sancho i Sonia Parra han passat l'últim dia de l'any fent el millor que saben fer, participant a la Sant Silvestre a Lleida. Feliç any també a aquests cracs.\nXAVI TORRECILLAS 00:37:37 en el lloc 52 de 966 arribats\nGILBERT CHACÓN 00:37:46 en el lloc 56 de 966 arribats\nMANEL SANCHO 00:43:52 en el lloc 299 de 966 arribats\nSONIA PARRA 00:57:01 en el lloc 868 de 966 arribats\nSANT SILVESTRE DE TARRAGONA\nEl Carlos Fitè amb els seus nens el Juls i el Biel han participat avui amb aquesta sant silvestre, enhorabona familia.\nTambé tenim representant a la Cursa Nassos de Barcelona, el protagonista ha estat el Xavi Ensenyat que així acomiada l'any fent esport. Feliç any Xavi.\nXAVI MARTIN 00:37:22 en el lloc 343 de 9312 arribats\nPublicado por runner25620 en 15:19 Cap comentari:\nSANT SILVESTRE A RIALP 5 kms\nAvui s'ha celebrat la 1 ª cursa Sant Silvestre a Rialp on diversos corredors de Tremp han fet acte de presència participant en una cursa plena de somriures i bon ambient. Des d'aquí felicitem a tots els que s'han desplaçat allà i a la organització de l'esdeveniment per les ganes i il · lusió posades i els desitgem un feliç any nou.\n.... i tota la companyia ....\nOLIANA CURSA DELS NASSOS 10 kms\nÉs temps de curses d'ambient festiu, avui han participat el Jordi Badia, Toni Serrrano, Xavi Torrecillas (protagonista aquest cap d'any sense dubte) i Gilbert Chacón en aquesta St Silvestre i també dels bonics paissatges d'Oliana, afegint en el seu palmarès una altra cursa i gaudint de l'ambient propi de cap d'any . Una salutació per a tots ells i que segueixin trencant registres i fent esport.\nXAVI TORRECILLAS 00:43:17 en el lloc 10 de 101 arribats\nANTONIO SERRANO 00:43:26 en el lloc 12 de 101 arribats\nGILBERT CHACON 00:44:23 en el lloc 13 de 101 arribats\nJORDI BADIA 00:55:42 en el lloc 56 de 101 arribats\n20ª CURSA DE SANT SILVESTRE DE SANT JULIÀ DE LÒRIA\nCursa de 2,2 km per asfalt on ha participat el nostre amic Xavi Torrecillas, bon ambient, gorreta de pare noel i bonic detall en finalitzar.\nXAVI TORRECILLAS 10:09 min. en el lloc 110 de 439 arribats\nPublicado por runner25620 en 09:25 Cap comentari:\nPublicado por runner25620 en 10:39 Cap comentari:\nCURSA DE L'INDIOT A MOLLERUSA\nDia de Sant Esteve, cursa del Indiot a Mollerussa, 8 km. i 5 corredors han viatjat aquesta localitat per participar-hi, demostrant un cop més estar en un estat de forma envejable.\nSERGI FARRE 00:27:54 en el lloc 8 de 460 arribats (3º de la seva categoria)\nXAVI TORRECILLAS 00:41:43 en el lloc 311 de 460 arribats\nSONIA PARRA 00:44:00 en el lloc 351 de 460 arribats\nGILBERT CHACON 00:44:48 en el lloc 366 de 460 arribats\nSANDRA RIBA 00:44:48 en el lloc 367 de 460 arribats\n33ª SANT SILVESTRE DE MASNOU 5 Kms\nCursa S. Silvestre popular de Masnou (Barcelona), la primera d'aquest Nadal, 5 km. ha recorregut el Miquel Seseras acabant un gran any per el. 26.12.2012\nMIQUEL SESERAS 00:19:26 al lloc 178 de 1250 arribats\nPublicado por runner25620 en 14:20 Cap comentari:\n1ª CANICROSS-CURSA DE MUNTANYA A VILAFRANCA DEL PENEDÉS\nAvui 23.12.2012 en plena època de Nadal, uns quants atletes de Tremp, han anat a córrer una cursa molt atractiva amb fins solidaris. La canicros-cursa de muntanya de Vilafranca del Penedès 12 km i 432 m. desnivell positiu organitzada per la Agrupació IPA Penedès Garraf o unitat canina de rescat. Un altre dels fins d'aquest esdeveniment esportiu, és apropar a la gent a conèixer la cultura del vi de la comarca, mitjançant la Fira de Gal que se celebra per aquestes dates i les festes de Nadal. Destacar el 3r. lloc de veterans aconseguit per Gilbert Chacon. Moltes felicitats.\nGILBERT CHACÓN 3º cat.\nXAVI TORRECILLAS 4º cat.\nRAFA RODRIGUEZ 11º cat.\nSANDRA RIBA 6ª cat.\nCRÒNICA VILAFRANCA DEL PENEDÉS 2012 PER XAVIER TORRECILLAS PUJOL\nEs tracta d’una cursa de 12km per montanya, on no hi ha classificació general, només premi per categories que es disputa al mateix temps que la CANICRÓS. Surt una mica dels meus objectius de fer montanya aquest cap de semana, però per anar sol a Callús…accepto l’oferta\nA les 7:00 del mati tinc a Rafa a la porta esperant i de seguida veiem sortir el Range Rover de Vikingo i Sandra entre la boira. No les tinc totes si arribarem a temps…però Vikingo es queda amb mi i arribem abans del que m’esperava. Sortim del cotxe i…veiem gossos i més gossos, tots ben cuidats amb els seus amos passant el control veterinari. Anem a recollir els dorsals i ens anem quedant amb les cares, per després tindre’ls controlats durant la cursa (Gilbert es queda amb el calvos, jo i Rafa amb els cubateros, Sandra amb la que va guanyar la popular de Matxicots…!!jajaja ja. Ens posem el dorsal, escalfem una mica i ens coloquem per sortir.\nPreparats, llestos, gasssss!!! Sortim com sempre, a primera línea i derrapant a la primera curva, Rafa va molt fort i m’adelanta, continuo i veig a 10 metres davant Vikingo encapçalant el grup de Goriles, vaig avançant i veig que vaig atrapant gent amb facilitat. Em coloco al segon grupet i deixo que tirin de mi. Deixem la pista per entrar a un corriolet que puja (km 1), allí avanço a Vikingo i em poso a tirar quan em noto cansat, amb el cardio ben alt i pensó…aix que avui u passaré malament i efectivament. Tornem a baixar, després pujar, després baixar…les meves pulsacions pujen i baixen amb molta facilitat degut als canvis sobtats de perfil. A les pujades encara tiro, així que aprofito i arribo al punt més alt el 11è, a la baixada les cames no em van i em comencen adelantar tots aquells que a la pujada havia passat. Al Km7 començem altre cop el circuit (són 2 voltes), vaig en solitari bastanta estona, em recupero una mica, em començo a sentir bé, quan arriba un mur, on teniem que pujar una xarxa per arribar dalt, el qual faig casi esprintant (després em dic a mi mateix inconscient!!!!) Torno a estar cansat, faig la pujada de la segona volta amb el poc que he guardat, arribo dalt entre els 15 primers encara, però em queda el més difícil, 4km de baixada i petat com estic. A les primeres curves em passa un dels meus Gilbert. Penso, avui no és el dia de picar-me, som categories diferents i si em pico tal com estic sortiré escaldat així que el deixo marxar. Jo a la meva, intenció acabar quan abans millor, estic acusssant els km de més de la setmana. Per moments no tinc ganes de correr més, correr així no m’agrada, pel que queda he d’acabar, així que m’esforço una mica més. Última recta amb baixada forta i rocs que rodolen (ideal per torçar turmells penso!!jejeje) trec una mica de mi i gas fins l’arribada…al final 1 hora 17 segundos en completar aquest recorregut de puja-baixa.\nEl primer que toca: felicitar al Gilbert per la seva gran cursa i esperar l’arribada del Rafa i la Sandra, així u faig mentres aprofito per estirar. Rafa 1 hora 10 minuts (xapó!!!) i Sandra arriba poc després amb molt patiment al seu rostre (olé per ella també!!!)\nEsmorzem, anem a les dutxes, café i…llestos per a que surtin les classificacions de la cursa. De mentres, com tenim temps aprofito i vaig a fer-me un massatge a les cames. Ja están les classificacions!!! Gilbert 3er de la seva categoría, Rafa 11è, Sandra penso que 6a i jo 4at. Gilbert ja està nerviós, preparant càmera i posant-se la samarreta de Tremp Runners per sobre!!!jejee Al final un podi per Gilbert!!! Felicitats!!!\nPublicado por runner25620 en 20:54 Cap comentari:\nPublicado por runner25620 en 16:14 Cap comentari:\nIX CARRERA DE NAVIDAD DE CERCEDILLA "TROFEO ASICS TRABUCO"\nDiumenge passat 16.12.2012 se'ns va quedar endarrerida una cursa de muntanya de 13 km i 453 m. de desnivell positiu a Cercedilla (Madrid) que s'integra dins del circuit "Asics Trabuco Trail Race". Fem referència al resultat obtingut per Antonio Sánchez de Madrid que anava d'acompanyant. Molt bé i cal seguir sumant. Felicitacions també a la Mª José per la seva primera cursa..\nMARIA JOSE LOPEZ RABELO 01:39:13 en el lloc 1663 de 1760 arribats.\nANTONIO SANCHEZ RUIZ 01:39:13 en el lloc 1664 de 1760 arribats.\nPublicado por runner25620 en 15:09 Cap comentari:\nSi avui esteu per Lleida, a les 19:30h al Cafè del Teatre de l'Escorxador\nAmb la fita impressionant de sobrepassar les cent maratons a les cames per tots els continents, el periodista Arcadi Alibés explica l'èpica i la filosofia de la cursa, la mentalitat dels corredors, les experiències més insòlites i, alhora, a través de les seves vivències, ens ofereix un manual pràctic per córrer maratons.\nWala regalarà una samarreta als qui comprin el llibre i ekke oferirà descomptes del seu gimnàs.\n"Per què correm? Per què desafiem el temps i sortim de la comoditat de les nostres cases p...er anar a fer quilòmetres i complir un pla d'entrenament al qual no ens obliga ningú? Què trobem en el fet de córrer? Aquesta és la pregunta que tantes i tantes vegades ens han fet per tot arreu els que no corren, els companys de feina, els amics o, fins i tot, la família. Una pregunta difícil de contestar perquè porta incoporada tota una filosofia de vida, una filosofia que només entenem els que correm".\nArcadi Alibés i Riera (1959) és natural de l'Ametlla de Merola, una colònia tèxtil del Llobregat, situada al sud de la comarca del Berguedà. Des de ben petit es va aficionar amb passió als esports i va decidir que seria periodista. S'hi dedica preofessionalment des del 1978 i ha treballat als diaris Sport i El Noticiero Universal, a Catalunya Ràdio i, des de 1984, a Televisió de Catalunya. Especialista en ciclisme i atletisme, ha presentat programes i telenotícies, i últimament, se'l pot veure principalment al canal 3/24. Curiosament, però, molta gent el continua relacionant amb les celebracions de les victòries del Barça a Canaletes, tot i que ja fa anys que va deixar d'anar-hi.\nParal·lelament a la seva carrera professional, des del 1983 es dedica intensament a les curses de fons, en particular a la marató. És membre del Seven Continents Club i del 100 Marathons Club. Al seu ampli historial figuren les maratons urbanes més importants (Nova York, Boston, Chicago, Londres, Berlín, París...), però també ha corregut en llocs com l'Antàrtida o el desert del Sàhara.\nLa seva filosofia és clara. A diferència d'un atleta professional, un corredor popular no es jubila mai.\nPublicado por runner25620 en 11:54 Cap comentari:\nPublicado por runner25620 en 23:55 Cap comentari:\nLa sortida serà des del Parc del Pinell de Tremp a les 10h. amb la previsió d'arribada a les 11h a St. Sebastià.\nEs podrà fer caminant, corrent. Qui vulgui ho podrà fer amb la canalla o sense i qui vulgui amb cotxe.\nA les 11h hi haurà esmorzar col·lectiu compartit (cadascú ha de portar alguna cosa per compartir).\nEls grup de corredorrs Tremp Runners ha convidat als socis i sòcies de la SAM a començar l'any de forma conjunta pujant a l'ermita de Sant Sebastià.\nPublicado por runner25620 en 12:16 Cap comentari:\nPublicado por runner25620 en 15:02 Cap comentari: